[{"text_idx": "#000000", "text": "Muuseumito\u0308o\u0308taja liigub nii o\u0308o\u0308l kui ka pa\u0308eval!"}, {"text_idx": "#000001", "text": "Liikumine on areng. Mulle tundub, et muuseumid vo\u0303ivad tulevikus olla ainus koht, kus saame liikuda ajas nii edasi kui ka tagasi. Tehniliste abivahendite abil saame liikuda tulevikku ning va\u0308a\u0308rtuslike museaalide ja inimeste poolt ra\u0308a\u0308gitud lugude ajas tagasi minevikku. Kutsume ko\u0303iki liikuma!"}, {"text_idx": "#000003", "text": "Liikumine kui teema on va\u0308ga mitmeku\u0308lgne. Liikuvus ta\u0308hendab lisaks sportimisele ka reisimist, seda, kuidas ja mis vahenditega on liikuma saadud ja kuhu on kohale jo\u0303utud. Liikumine vo\u0303imaldab ra\u0308a\u0308kida arengust ja teest sihtide poole vo\u0303i hoopiski muuseumi o\u0308isest salapa\u0308rast, kui miski na\u0308itusesaalis end tasakesi liigutama hakkab.Teame ko\u0303ik u\u0308tlust \u201eTerves kehas terve vaim!\u201c. See ta\u0308hendab, et u\u0308ht ei saa ilma teiseta. Ja just siin tulevad appi muuseumid u\u0308le Eesti. Liikumise ko\u0303rvale pakuvad muuseumid kvaliteetset vaimutoitu.Kui varasematel aastatel on muuseumio\u0308o\u0308s olnud aardeid, pidu, unistusi, ta\u0308hti jpm, siis sel aastal kutsume ko\u0303iki u\u0308les liikuma ja olema fu\u0308u\u0308siliselt aktiivne. Eelistatult soovitame muidugi liikuda jala, rattaga, rulaga vo\u0303i mo\u0303ne muu toreda liikumisvahendiga ning ja\u0308tta autod sel korral koju. Miks mitte vo\u0303tta sel pikal o\u0303htul ette u\u0308he muuseumi asemel kaks vo\u0303i lausa kolm ja teha oma liikumisteekond po\u0303nevamaks mo\u0303ne peatusega va\u0308lijo\u0303usaalis. Tallinnas Kadriorus saab na\u0308iteks samme teha lausa seitsme muuseumi vahel ja neid linnu, kus muuseumide vahemaa on jalgsi la\u0308bitav, on veel mitmeid."}, {"text_idx": "#000004", "text": "Vo\u0303ib-olla on just muuseumio\u0308o\u0308l o\u0303ige aeg ku\u0308lastada mo\u0303nda kaugemat muuseumi, kuhu muidu ei satuks, ja kasutada selleks transpordivahendit, mida igapa\u0308evaselt ei kasuta? Na\u0308iteks meie oranz\u030cide porganditena tuntud rongidega saab avastada Lo\u0303una-Eesti, La\u0308a\u0308ne-Virumaa, Ida-Virumaa jt muuseume! Kas teadsite, et Vargama\u0308el asuva Tammsaare muuseumi ko\u0303rval on imelised matkarajad ja ideaalsed tingimused piknikuks? Samuti on suurepa\u0308rased matkarajad Vaivara Sinima\u0308gede Muuseumi, Varbusel asuva Eesti Maanteemuuseumi ja Setomaal Saatse Muuseumi juures. Tallinnas asuva Eesti Vabao\u0303humuuseumi la\u0308bimine on juba ise omaette matk, nii et jalavaeva kergendamiseks pakub muuseum rataste, to\u0303ukerataste, ka\u0308rude ja ratastoolide laenutust.Ko\u0303iki jalgrattahuvilisi ootab aga Ja\u0308rva maakonnas Va\u0308a\u0308tsal asuv Eesti Jalgrattamuuseum, mis on avatud lausa kella u\u0308heni o\u0308o\u0308sel \u2013 kui teised muuseumid juba uksi sulgevad, siis soovitame rattad just sinnapoole veerema panna!"}, {"text_idx": "#000005", "text": "Muuseumio\u0308o\u0308ga samal ajal toimub ka rahvusvaheline muuseumipa\u0308ev. Sel pa\u0308eval on paslik rohkem ta\u0308helepanu po\u0308o\u0308rata ka muuseumides to\u0308o\u0308tavatele po\u0303nevatele inimestele, kes meie kultuuriva\u0308a\u0308rtusi koguvad ja jagavad. Sel aastal said mitmed muuseumito\u0308o\u0308tajad ka presidendilt riikliku teenetema\u0308rgi. Kindlasti olete ta\u0308hele pannud kirglikku pilku kunstiteadlase Anne Ruussaare silmis, kui ta Lorupi klaasist vo\u0303i Langebrauni portselani ajaloost ra\u0308a\u0308gib! Annet tunnustas president Alar Karis Valgeta\u0308he V klassi teenetema\u0308rgiga. Miks mitte uurida sel o\u0303htul, milline na\u0308eb va\u0308lja muuseumito\u0308o\u0308taja to\u0308o\u0308pa\u0308ev, mis neid muuseumis on hoidnud ja kas vo\u0303i kuidas on muuseumid aja jooksul muutunud.Kas muuseumito\u0308o\u0308taja po\u0308o\u0308rab sel aastal liikumisele rohkem ta\u0308helepanu vo\u0303i on see iseenesestmo\u0303istetav olenemata aastast ja aastaajast? Seda uurisime mitmelt inimeselt, kes to\u0308o\u0308le jo\u0303udmiseks vo\u0303i to\u0308o\u0308l liikumiseks kasutavad erinevaid liikumisviise. Loomulikult saime ka soovitusi, kuhu Muuseumio\u0308o\u0308l minna."}, {"text_idx": "#000007", "text": "Jalgratas on mugava ja vo\u0303ib-olla pisut ka\u0308rsitu inimese liiklusvahend, mille suurim vo\u0303lu on vabadus linnas kiirelt liikuda muretsemata seepa\u0308rast, kas on ummik, kas buss on graafikus, kas parkimiskohta on jne. Alates 2001. aasta aprilli lo\u0303pust on jalgrattaso\u0303it minu tavapa\u0308rane liikumisviis \u2013 vahel so\u0303idan ka autoga, vahel kasutan u\u0308histransporti vo\u0303i jalutan, kuid rattaga on ko\u0303ige mo\u0303nusam. Minusuguseid igapa\u0308evaseid rattureid on nende paariku\u0308mne aastaga Tallinna juurde tekkinud, Kumuski on pa\u0308ris palju neid, direktor Kadi Polliga eesotsas, kelle jaoks on jalgratas eelistatuim transpordiliik.Ratas on ka va\u0308ga hea abiline muuseumio\u0308o\u0308l \u2013 liikumine \u201eEesti rattarikkaks!\u201c korraldas o\u0303ige mitmel aastal lausa u\u0308hiseid tuure mo\u0308o\u0308da osalevaid muuseume. Kuidas veel kui mitte jalgrattaga sumedal maio\u0303htul kiiresti po\u0303igata ka nendesse muuseumidesse, mis su\u0308dalinnast kaugemal, ja kogeda kogu muuseumimaastiku kirevust kunstimuuseumidest Kadriorus ta\u0308hetornini No\u0303mmel?"}, {"text_idx": "#000009", "text": "Ring u\u0308mber maakeraMul saab varsti to\u0303ukerattaga ta\u0308istiir u\u0308mber maakera tehtud!Suurem ringliikumine algas ERMi uhkes uues majas 2016. aasta kevadest alates. Tublid noored Pariisi arhitektid on loonud lihtsa maja, kus kergliiklusvahenditega nauditav kulgeda. Kui alustasime sissekolimist ja pu\u0308sina\u0308ituste paigaldust, siis toimus liikumine Rokla korvto\u0303stuki-ka\u0308ruga, pa\u0308rast seda algas to\u0303uksiajastu. Ja kohe alguses sai pa\u0308evane kilometraaz\u030c meeletu \u2013 20 km ja rohkem. ERMi po\u0303hikorrus on nagu ruleerimisrada, kus lennukad mo\u0303tted to\u0303usevad lendu, fu\u0308u\u0308siline keha aga on samal ajal siiski kahe jalaga maa peal.Julgemad to\u0308o\u0308tajad kasutavad liikumiseks to\u0303ukse, aga loomulikult tuleb arvestada ohutusreeglitega! Kui ERMis toimus Eesti Vabariigi Valitsuse erakorraline va\u0308ljaso\u0303iduistung, vo\u0303tsin julguse kokku ja ei lubanud peaministril niisama tritsutada. Turvalisus enneko\u0303ike! Eriti kui po\u0303randatunnetust ei ole ja kiivrit pole peas.To\u0303ukside kasutajaid on ERMis ku\u0308mmekond: fotograafid, peakokk, lavameistrid, restorani vahetuse vanem, vahel finantsjuht ja peavarahoidja jne. Tark kultuuriministeerium investeeris targa maja lahendusse ka nii, et kinkis kollektiivile mo\u0303ned to\u0303ukerattad. Ka meie ta\u0308htsamad juubilarid on saanud kolleegidelt kingituseks suisa elektrito\u0303uksi. Seni on meil majas veel va\u0308he robot(giide), ku\u0308ll aga on na\u0308itlejaid, kes B-poole teatrisaalis etendusi andes liiguvad ko\u0303rvalkoridorides ringi rattaga. RallyEstonia meeskond so\u0303idab na\u0308iteks meisterlikult oma valgete elektrito\u0303ukeratastega. Ettevaatusabino\u0303udega arvestavad siiski ko\u0303ik. Na\u0308ituste vitriinide keskel me su\u0308venenud ku\u0308lastajaid ei ohusta, ratastooli vo\u0303i -rulaatoriga inimeste vahel slaalomit ei so\u0303ida, ko\u0303ik katsuvad kinni pidada kiirusepiirangutest ja parematel pillidel on peal ka rattakell (mida saab kasutada suunatule asemel). Liikumisaasta puhul turgatas mulle pa\u0308he u\u0308le arvutada la\u0308bitud kilomeetrid. Ilmselt saab mul Euroopa kultuuripealinna aastal 2024 u\u0308ks ring u\u0308mber maakera ta\u0308is \u2013 olen vuranud ca 39 000 km. Kui saaks to\u0303uksiga so\u0303ita u\u0308le pooluste! Siit edasi on juba nagu ilukirjandus vo\u0303i lasteraamatusse raiutud ilus seiklusjutt."}, {"text_idx": "#000010", "text": "Raadil on la\u0308bi aegade toimunud jooksuvo\u0303istlusi, va\u0308hemalt u\u0308ks pru\u0308gijooks (plogging) ja kepiko\u0303ndijate kondiproov. To\u0308o\u0308pa\u0308eval tuleb kasutada po\u0303hiliselt ratast, aga pa\u0308evanorm saab ta\u0308is just to\u0303uksiga, kuigi ERMi personalijuht soovitab ka ko\u0303ndida. Kolleegid naudivad sellist vo\u0303imalust ja ilusat u\u0308mbrust lo\u0303unapausi ajal, Raadi maastik on selleks ideaalne. Selle aasta suur hooajana\u0308itus \u201eO\u0303ige keha, vale keha\u201c uurimusliku eelto\u0308o\u0308 ka\u0308igus osalesime eksponaadi loomisel, la\u0308bisime nutikellaga kuu jooksul oma enda eesma\u0308rgiks seatud pa\u0308evanormi. Vo\u0303tsime omamoodi humoorikal kombel mo\u0303o\u0303tu kolleegidega. Na\u0308itusel on ka pa\u0308ris mitu po\u0303nevat eksponaati, mis kutsuvad vo\u0303rdlema statistilisi andmeid. Samuti leiab na\u0308ituselt ka mo\u0303ned ilusad esteetilised visuaalid. Kuigi on ka to\u0303sisemaid teemasid \u2013 kuidas to\u0308o\u0308tada kahemehesaega, kuidas liigub poksija, kuidas treenib radiaatori a\u0308a\u0308res tippklassi baleriin jne. Liikumist armastav inimene on ilus ja terve! Kutsume ko\u0303iki kevadel-suvel na\u0308itust vaatama! Rattad saate parkida kenasti muuseumimaja ette!"}, {"text_idx": "#000011", "text": "O\u0303ige asend, vo\u0303ta istet!Vahel tuleb siiski ka liikumine korraks peatada ja vo\u0303tta aeg maha: na\u0308itusel \u201eSo\u0303numid kolmnurgas\u201c na\u0308eb, millised so\u0303lmku\u0308simused meenuvad nostalgilisest la\u0308hiajaloost. Muuseumis jooksevad va\u0308ga head filmid, na\u0308iteks pu\u0308sina\u0308ituse sees on Marko Raadi suurepa\u0308rased ajastutruud lavastused na\u0308ituse \u201eKohtumised\u201c ekraanidel ning galeriis \u201eNelja jalaga maa peal\u201c, mis on erandkorras avatud ka muuseumio\u0308o\u0308l. Vo\u0303ib peale liikumist hetkeks rahus istuda ja jalga puhata!"}, {"text_idx": "#000012", "text": "Eesti Vabao\u0303humuuseumi puidukonservaator Harle Poomann"}, {"text_idx": "#000013", "text": "Mina liigun vabao\u0303humuuseumi territooriumil retroratta vo\u0303i lausa uunikumiga, sest iga on sel riistapuul nii pisut u\u0308le 40 aasta. Tegemist on Venemaal toodetud kokkupandava jalgrattaga ehk kokukaga, nagu neid nimetati \u2013 Desna 2. See oli minu vanema o\u0303e jalgratas, sai o\u0303e poolt \u201e la\u0308bi so\u0303idetud\u201c ja vedeles palju aastaid kuuris kolahunnikus. U\u0308heksa aastat tagasi, kui mul la\u0308ks muuseumi territooriumil liikumiseks ratast vaja, siis otsisin ta va\u0308lja. Ratas oli u\u0308sna kehvas seisus, mitmeid detaile oli aja jooksul kaduma la\u0308inud, ilmselt kusagile varuosadeks. Sain puuduvad osad asendatud mitme jalgratta osadest ning tegin ratta so\u0303idukorda. Pakiraamile kinnitasin asjade vedamiseks vana no\u0303ukaaegse postipaki kasti, mis on saadetud Minskist. Numbrima\u0308rgi leidsin ka kodunt kolihunnikust, see on vanem kui ratas ise. Olen sellega nu\u0308u\u0308d juba u\u0308heksa aastat muuseumis ringi vuranud, aeg-ajalt vajab ikka putitamist, nagu vanade asjadega ikka ka\u0308ib. Samas on mo\u0303ni osa rattal ka va\u0308ga vastupidav, na\u0308iteks kett on originaal. Ta\u0308napa\u0308eva ratastel on kett paari tuhande kilomeetriga ta\u0308iesti la\u0308bi kulunud. Muuseumi territoorium on suur ja so\u0303itmist jagub, keskmiselt so\u0303idan to\u0308o\u0308pa\u0308evas u 7,5 km. Rekordpa\u0308ev on olnud 14 km.Ka muuseumio\u0308o\u0308l soovitame vabao\u0303humuuseumisse tulla rataste, ka\u0308rude, vankrite, rulluiskudega vo\u0303i jala, sest siis saab lisaks po\u0303nevale programmile ka fu\u0308u\u0308silise koormuse kenasti ka\u0308tte."}, {"text_idx": "#000014", "text": "Rannarootsi Muuseumi direktor U\u0308lo Kalm"}, {"text_idx": "#000015", "text": "Paljud on ku\u0308sinud, kuidas mul tuli idee paadiga to\u0308o\u0308le liikuda. Paadiga to\u0308o\u0308l ka\u0308imise idee tuli puhtpraktilisest kaalutlusest. 2010. aastal Rannarootsi muuseumi juhina to\u0308o\u0308le asudes tuli iga pa\u0308ev autoga to\u0308o\u0308le ja koju so\u0303iduks 80 kilomeetrit maha so\u0303ita. U\u0308hel pa\u0308eval algas koduteel teeremont ja so\u0303idukilomeetritele lisandus liialt palju aega tee la\u0308bimiseks. Nii su\u0308ndis otsus osta paat ja hakata to\u0308o\u0308l paadiga ka\u0308ima. Hommikul hommikuvo\u0303imlemiseks 4 km jalgrattaga O\u0308sterby sadamasse ja paadiga 3 km u\u0308le lahe Rannarootsi muuseumi to\u0308o\u0308le, mis teeb kokku u\u0308he otsana 7 kilomeetrit. Edasi-tagasi 14 kilomeetrit, mis on aga pea kuus korda lu\u0308hem tee, kui autoga mo\u0308o\u0308da maanteed so\u0303ites. Peale ajavo\u0303idu pakub igahommikune paadiso\u0303it lisaks imelisi, vahel ka mu\u0308stilisi merevaateid, mis kunagi ei kordu. Na\u0308iteks on huvitav fakt, et Hans Westerblomi (Posti-Hansu) O\u0308sterby-Haapsalu laevaliin oli eestirootslastele kuni II maailmaso\u0303jani peamine u\u0308hendus Haapsaluga. Haapsalu Rootsi turul ka\u0308idi oma talusaadusi mu\u0308u\u0308mas ja Haapsalust sai rongiga edasi Tallinna.Paadiliiklus algas kevadel pa\u0308rast ja\u0308a\u0308 minekut ja kestis su\u0308gisel kuni lahe ja\u0308a\u0308ga kaanetumiseni. Haapsalu tagalaht on tormituulte eest sedavo\u0303rd ha\u0308sti kaitstud, et haruharva ja\u0308i so\u0303it tuule to\u0303ttu katki. Talved on aastatega muutunud soojemaks ja viimased talved on Noarootsi-Haapsalu ja\u0308a\u0308tee olnud avatud vaid loetud aastatel. Meenub 2013. aasta talv, mil ja\u0308a\u0308teed sai to\u0308o\u0308l ka\u0308imiseks kasutada neli talvekuud ja viimased so\u0303idud sai tehtud veel aprilli keskel."}, {"text_idx": "#000018", "text": "Mina liigun hea ilmaga Maarjama\u0308el asuvasse Eesti Ajaloomuuseumisse rulaga. Vo\u0303iks o\u0308elda, et oma esimese rulakogemuse sain ma juba lapsepo\u0303lves oma vanema venna rulaga. Sellest ajast meenub mulle pigem selline so\u0303iduviis, kus u\u0308ks po\u0303lv toetas rulalauale, ka\u0308tega hoidsin rula eesotsast kinni ja teine jalg lu\u0308kkas hoogu. See lo\u0303hkus mitmeid pu\u0308ksipo\u0303lvi ja ku\u0308llap sain selle to\u0303ttu ko\u0303vasti pragada ka. Ta\u0308na on oskused hoopis paremad, so\u0303idan pu\u0308sti ja riideid ei ole senini veel lo\u0303hkund.Umbes kaheksa aastat tagasi sain uue rulatamise pisiku. U\u0308ks so\u0303ber oli a\u0308sja ostnud endale longboard\u2019i ja mul tekkis ka kohe huvi proovida. So\u0303bra longboard\u2019i proovimise ja\u0308rel jo\u0303udsin veendumusele, et ka mul on vaja samasugust lauda, millega siis ilusa ilma korral o\u0303ues so\u0303ita. Mo\u0303eldud-tehtud \u2013 ostsin endale longboard\u2019i!"}, {"text_idx": "#000019", "text": "Paslik oleks ehk paari lausega kirjutada, et laias laastus on olemas kahte sorti rulasid, n-o\u0308 tavaline rula ja eelnimetatud longboard. Mo\u0303lemad on ratastel lauad, kuid erinevad kuju, suuruse ja so\u0303idu eesma\u0308rgi poolest. Kui tavaline rula on u\u0308ldiselt va\u0308iksem ja ko\u0303vemate ratastega ning mo\u0303eldud trikkide tegemiseks, siis longboard on suurem, toekamate pehmemate ratastega ja mo\u0303eldud ta\u0308navatel kruiisimiseks ja liiklemiseks.Vabas o\u0303hus liikumine on minu elustiili osa. On teada-tuntud va\u0308rk, et liikumine on hea nii kehalisele kui vaimsele tervisele. Ta\u0308na ka\u0308in ma to\u0308o\u0308le SA Eesti Ajaloomuuseumi ko\u0303igist majadest peamiselt Maarjama\u0308e lossi, kuhu on kodust jalgratta vo\u0303i bussiga umbes poole tunni teekond. Seda maad rulaga ma u\u0308he korraga so\u0303ita ei jaksaks ja see vo\u0303taks liiga palju aega. Mu po\u0303hiline to\u0308o\u0308le liikumisvahend on ta\u0308na ikkagi jalgratas. Rulaga so\u0303idan ainult sellel ajal, kui on ilus soe ilm ja ta\u0308navad puhtad. Ko\u0303ige hullem on ta\u0308navatel olev talvest ja\u0308a\u0308nud graniitkillustik ja igasugused va\u0308ikesed kivid, mis vo\u0303ivad rula rattad u\u0308hta\u0308kki lukku lu\u0308u\u0308a ja rula pealt lendamine on peaaegu et garanteeritud. Ma pole to\u0303ena\u0308oliselt nii proff, et talvise killustikuga julgeks vabalt so\u0303ita. Ko\u0303ige parem on ikkagi puhtal ja siledal teel. Tegelikult on ju Pirita teel ja Reidi teel va\u0308ga mo\u0303nusad kergliiklusrajad, kus annab rulaga liigelda, vahel so\u0303idangi pool teed bussiga ja pool teed tulen rulaga. Eriti mo\u0303nus on rulaga suveo\u0303htul to\u0308o\u0308lt su\u0308dalinna poole kruiisida.Teised muuseumito\u0308o\u0308tajad on ikka aeg-ajalt u\u0308llatunud, kui u\u0308tlen, et mu hobi on rulaga so\u0303itmine. Vo\u0303ib-olla to\u0303esti ei la\u0308he see kokku esimese ettekujutusega, milline u\u0308ks Eesti muuseumi peavarahoidja vo\u0303iks olla, aga minu arvates on rulaso\u0303it u\u0308ks a\u0308rau\u0308tlemata vabastav ja vallatu liikumisviis. Kes teab, vo\u0303ib-olla jo\u0303uan kunagi ka trikkideni..."}, {"text_idx": "#000020", "text": "Muuseumio\u0308o\u0308l soovitangi oma mugavustsoonist va\u0308lja tulla ja liikuda muuseumidesse mo\u0303ne vahendiga, mida ehk tavaolukorras ei kasutaks."}, {"text_idx": "#000022", "text": "Ta\u0308ida palun allolevad va\u0308ljad ja saadame Sulle uue numbri saabudes teavituse!"}]